**Atlases** on suomalainen post-metal -yhtye Porista. Yhtye perustettiin entisen Oceanwake-kitaristin Ville-Veikko Laaksosen toimesta vuonna 2017. Yhtyeen itsensä mukaan vaikutteina toimivat Neurosiksen, Isisin, Red Sparowesin, God Is an Astronautin, Pelicanin sekä If These Trees Could Talkin kaltaiset yhtyeet.

Historia
--------

Atlases sai alkunsa vuonna 2017, kun Oceanwakessa vuodet 2009-2017 kitaraa soittanut Ville-Veikko Laaksonen oli säveltänyt ja nauhoittanut Oceanwaken neljättä levyä varten demoja. Kitaristin ja yhtyeen tiet erosivat, eikä nauhoitettuja demoja koskaan äänitetty Oceanwaken toimesta, vaan jäivät Laaksoselle. Hän päätti tehdä kunnon nauhoitukset kappaleista, ja onnistui saamaan toisesta yhtyeestä tutun Rami Peltolan soittamaan rummut kappaleille. Sattumankaupalla Laaksosen työpaikalle tuli työharjoitteluun Jani Lamminpää, jolla oli omia projekteja joissa hän oli säveltänyt ja laulanut. Laaksonen kysyi, suostuisiko Lamminpää laulamaan hänen tekemiään kappaleita, johon jälkimmäinen suostui. Lamminpää mainosti myös omaa tuttuaan, Jerkka Perälää, hyväksi tuottajaksi. Perälä lupautui nauhoittamaan Lamminpään vokaalit sekä miksata, että masteroida lopulliset kappaleet.

Samaan aikaan Peltola sopi rumpujen nauhoituksista tuttavansa Kimmo Koskisen luona. Laaksonen nauhoitti kitarat ja bassot kotonaan Axe Fx:n kanssa. Nauhoitusten aikana he huomasivat, että projekti alkoi paisumaan ja he päättivät tehdä projektista oikean yhtyeen. Perälä lupautui basson soittajaksi. Toiseksi kitaristiksi valikoitui Nico Brander. Yhtyeen nimeksi tuli lopulta Oceanwaken neljännen levyn nimeksi kaavailtu Atlases. Debyytti-EP:n nimeksi tuli *Penumbra*. Yhtye lähetteli EP:tä ahkerasti eri levy-yhtiöille kartoittaakseen kiinnostusta, ja innostunein oli romanialainen Pest Records jonka kanssa yhtye solmi sopimuksen. EP julkaistiin 27.10, ja jo seuraavana päivänä yhtye soitti ensimmäisen live-keikkansa Tampereella O'Hara'sissa.

Elokuussa 2018 yhtye alkoi työstämään debyytti-albumiaan. Äänitysten aikana yhtye solmi sopimuksen saksalaisen Rain Without End Recordsin kanssa, joka julkaisi *Haar*-nimeä kantavan albumin sekä CD:nä, vinyylinä että digitaalisena toukokuun 24. päivä 2019.

30. tammikuuta 2020 yhtye kertoi solmineensa sopimuksen saksalaisen Lifeforce Recordsin kanssa. Lokakuun 23. päivä yhtye julkaisi levy-yhtiön kautta toisen albuminsa, *Woe Portrait*.

Yhtyeen uusin julkaisu on *Epsilon*-nimeä kantava single. 10-minuuttinen eepos on yhtyeen pisin sävellys tähän asti. Kappale on sävelletty alun alkaen jo vuonna 2018.

Jäsenet
-------

### Nykyiset jäsenet

* Jani Lamminpää – laulu
* Ville-Veikko Laaksonen – kitara
* Nico Brander – kitara
* Jerkka Perälä – basso & laulu
* Arttu Leppänen – rummut

### Entiset jäsenet

Rami Peltola – rummut (2017-2021)

Diskografia
-----------

### Studioalbumit

* *Haar*  (Rain Without End Records, 2019)
* *Woe Portrait*  (Lifeforce Records, 2020)
* *Between The Day & I*  (Lifeforce Records, 2023)

### EP:t

* *Penumbra*  (Pest Records, 2017)

### Split-albumit

* *Atone / Dwell in Gloom*  (omakustanne yhdessä Besran kanssa, 2018)

### Singlet

* *Medusa*  (Pest Records, 2017)
* *Shard of Broken Light*  (Pest Records, 2017)
* *Atone*  (Music Kickup, 2018)
* *Epsilon*  (Lifeforce Records, 2021)
* *Singulars*  (2023)
* *Earthshine*  (2023)
* *Save Room*  (2023)

Lähteet
-------

1. ↑  Arto Mäenpää: Atlases ponnistaa Porista maailmankartalle *Kaaoszine*.  14.7.2017. Viitattu 3.5.2022.
2. ↑  J. Anttolainen: Isänmaan Toivot – Uutta metallia Suomesta, osa 17 *Kaaoszine*.  2.12.2017. Viitattu 3.5.2022.
3. ↑  Arto Mäenpää: Atlases julkaisee debyyttialbuminsa keväällä: tsekkaa levyn traileri! *Kaaoszine*.  16.11.2018. Viitattu 3.5.2022.
4. ↑  Arto Mäenpää: Atlases julkaisee esikoisalbuminsa toukokuun lopussa: tsekkaa video "Neophyte"-kappaleesta *Kaaoszine*.  11.5.2019. Viitattu 3.5.2022.
5. ↑  Arto Mäenpää: Porilainen metalliyhtye Atlases sopimukseen Lifeforce Recordsin kanssa *Kaaoszine*.  30.1.2020. Viitattu 3.5.2022.
6. ↑  Arto Mäenpää: Modernia post-metallia Porista: Atlases julkaisee toisen levynsä lokakuun lopussa – uusi video nähtävissä *Kaaoszine*.  28.8.2020. Viitattu 3.5.2022.
7. ↑  Minttu Koskinen: Atlases julkaisi järkälemäisen singlen: kuuntele 10-minuuttinen "Epsilon"-kappale musiikkivideon muodossa *Kaaoszine*.  18.12.2021. Viitattu 3.5.2022.
8. ↑  Spotify -> discography -> single Spotify. Viitattu 22.5.2023. (englanniksi)

Aiheesta muualla
----------------

* / Atlases Facebookissa
* Atlases Encyclopaedia Metallum -sivustolla (englanniksi)
* Atlases discogs.com -sivustolla

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |